Diari Oficial de la Generalitat Valenciana


Sumari del DOGV 6224, del 11-03-2010 (2010/2435)

RESOLUCIÓ d'11 de gener de 2010, de la Direcció General d'Energia, per la qual es resol la concurrència de peticionaris i s'atorga l'autorització administrativa per a la construcció de la xarxa de distribució de gas natural al municipi de Pego, en favor d'Endesa Gas Distribución, SA. Expedient número CBREDE/2005/21/03 i altres.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6224

Data del DOGV
:   11-03-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/2435


Data del document
:   11-01-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ d'11 de gener de 2010, de la Direcció General d'Energia, per la qual es resol la concurrència de peticionaris i s'atorga l'autorització administrativa per a la construcció de la xarxa de distribució de gas natural al municipi de Pego, en favor d'Endesa Gas Distribución, SA. Expedient número CBREDE/2005/21/03 i altres. [2010/2435]  
Vist l'escrit presentat per Gas Alicante, SA, amb data 20 de maig de 2005, davant del Servici Territorial d'Energia d'Alacant, de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Pego, firmat per tècnic competent i visat pel col·legi oficial corresponent en data 18 de maig de 2005, perquè li siga atorgada l'autorització administrativa per a la distribució de gas natural al municipi de Pego, província d'Alacant. (CBREDE/2005/21/03).  
Vista la documentació complementària presentada per l'empresa Gas Alicante, SA, davant d'esta Direcció General d'Energia, i en el referit expedient en data 13 de setembre de 2006, acreditativa de l'àmbit d'autorització sol·licitat i del traçat de canalització de la xarxa de distribució proposada.  
Vist que per Resolució, de la Direcció General d'Energia, de 7 de novembre de 2008, es procedix a realitzar el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport, de la Generalitat a nom de Gas Alicante, SA, a favor d'Endesa Gas Distribución, SA, i tindre esta com a successora universal en tots els procediments en tramitació davant d'esta Direcció General en relació amb instal·lacions de distribució de gas natural, la sol·licitud inicial de les quals corresponia a Gas Alicante, SA.  
Vist que va ser realitzada la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent, que es va publicar en els diaris La Verdad i Las Provincias el dia 15 de juliol de 2005, en el Butlletí Oficial de la Província d'Alacant de 4 d'agost de 2005 i en el Diari Oficial de la Generalitat Valenciana de 13 de juliol de 2005.   
D'acord amb la documentació que es troba en l'expedient, va ser presentat escrit d'al·legacions per l'empresa Gas Natural Cegas, SA, que, en síntesi, manifesta:  
1. Que és part interessada en l'expedient, i ha presentat sol·licitud d'autorització administrativa per a la gasificació al municipi de Pego que es tramita en l'expedient CBREDE/2005/60/03. 2. Que en el projecte presentat per Gas Alicante, SAU, s'observen deficiències tècniques com són, la determinació del punt de connexió a la xarxa d'APA(1), la solució provisional i la ubicació, sense que la xarxa bàsica proposada garantisca la seua validesa per al subministrament a la zona d'expansió de sòl del municipi, ja que es limita a diversos trams de carrers molt concrets que s'indiquen, que seran ampliats a la resta de zona urbana i d'expansió, sense tindre en compte l'elevat cabal que haurà de preveure's per a estes, ni les instal·lacions necessàries per a això, i falta a més d'una descripció de l'organització, sistemàtiques i recursos destinats a diferents operacions annexes a l'autorització que sol·licita, així com de la concreció de les zones urbanes i urbanitzable. 3. Que d'altra banda, l'empresa al·legant manifesta que el projecte presentat per esta reunix les característiques que no té el presentat per Gas Alicante, SAU, els avantatges d'este i la posició rellevant que com a empresa distribuïdora té en l'àmbit de la Comunitat Valenciana.  
El referit escrit es va traslladar a l'empresa peticionària, que va contestar i va manifestar, en síntesi, el següent:  
1. Que en el projecte presentat es definixen amb exactitud el total de les suposades deficiències tècniques mencionades en les al·legacions. No obstant això, aclarix alguns aspectes relacionats per l'al·legant, com ara: que el punt de connexió definitiu prové del gasoducte projectat per a la zona de la comarca de la Marina Alta per Endesa Gas Transportista, SL, i concretament a través de l'antena a Pego el projecte de la qual ha sigut presentat per a la seua aprovació. Que com a subministrament provisional s'indica la possibilitat de construir un centre d'emmagatzemament de gas fins a l'efectiva connexió al gasoducte, el corresponent projecte constructiu del qual definirà tots els detalls necessaris per a la construcció i posada en marxa d'este; i que el projecte presentat reunix i garantix l'efectiu subministrament tant a les zones urbanes consolidades, com a les zones d'expansió, sense perjuí dels projectes constructius en què quedaran definits els detalls necessaris. 2. A continuació realitza una contestació dels avantatges que com a empresa distribuïdora manté en el mercat de combustibles gasosos.  
Vist que s'ha sol·licitat pel Servici Territorial d'Energia informe a l'Ajuntament de Pego, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Endesa Gas Distribución, SA, així com remés el corresponent anunci pel qual se sotmet a informació pública el projecte presentat per a la seua exposició, va ser remés l'edicte diligenciat, sense que figure en l'expedient contestació a l'informe sol·licitat.  
Vist que la companyia Gas Natural Cegas, SA, va presentar escrit amb data 23 d'agost de 2005 davant del Servici Territorial d'Energia d'Alacant de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Pego, firmat per tècnic competent i visat pel col·legi oficial corresponent en data 19 d'agost de 2005, perquè li siga atorgada l'autorització administrativa per a la distribució de gas natural al municipi de Pego, província d'Alacant. (CBREDE/2005/60/03).  
Vist que el Servici Territorial d'Energia d'Alacant va traslladar la petició a l'empresa Endesa Gas Distribución, SA, de la sol·licitud efectuada per Cegas, SA, a fi de presentar les consideracions que estimara oportunes, sense que conste en l'expedient manifestació efectuada a esta.  
Vist que s'ha sol·licitat pel Servici Territorial d'Energia informe a l'Ajuntament de Pego, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegas, SA, no figura en l'expedient la contestació a l'informe sol·licitat.  
Vist que les característiques bàsiques contingudes en la documentació presentada per Gas Natural Cegas, SA, són les següents:  
- Punt de connexió:  
· Subministrament provisional, per mitjà d'una planta satèl·lit de GNL o infraestructura semblant, situada en la zona est del nucli urbà.  
· Subministrament definitiu en gasoducte, quan es trobe disponible i que estarà localitzat en la zona est del terme municipal, en el límit amb el terme municipal de Dénia.  
- Xarxa de distribució.  
La xarxa bàsica s'inicia en l'eixida de la planta de GNL, en pressió MPB(1), realitza el recorregut cap a l'oest, per a arribar al nucli urbà, i cap a l'est, per a les zones de sòl urbanitzable i urbanitzacions intermèdies. La canonada és de polietilé PE-100, i 200 mm de diàmetre, qualitat SDR 17,6 i recorregut cap al futur punt de connexió, amb una longitud, en esta part, de 3.412 m. A l'eixida de la planta de GNL i en direcció al nucli urbà, el rang de pressió és MPA(1) amb canonada del mateix material, amb diàmetres de 200 mm i 110 mm, i longituds respectives de 1.352 m i 2.224 m.  
Les canonades discorren, en condicions normals, a una profunditat de 0,60 m en les voreres, i és de 0,80 m en els casos en què es trobe un altre tipus de terrenys.  
- Estació de regulació i mesura (ERM).  
Amb rang de pressió MPB/MPA(1)-1500, s'ubica en les proximitats de la carretera CV-700, amb rang de pressió d'entrada màxima de 4 bar i màxima d'eixida de 0,4 bar. El cabal nominal és de 1000 m³(n)/h.  
- Zona geogràfica:   
Terme municipal de Pego delimitat per les zones urbanes qualificades com a tals en el vigent Pla General d'Ordenació Urbana.  
- Pla d'expansió:  
Inicialment s'efectuarà durant la 1ª anualitat (fase I), la construcció de la infraestructura bàsica que comprén la xarxa primària descrita, segons es detalla en el pla del projecte núm. 668-ZJ 0.1 Rev. 0.2., junt amb la construcció del tram en MPB(1) d'unió del punt d'alimentació provisional al futur definitiu punt d'entrega, a fi de poder donar servici a les urbanitzacions intermèdies del dit traçat.  
En la fase II, s'amplia la xarxa de distribució amb pressió MPA(1), tant del nucli urbà, com en sòl urbanitzable, d'acord amb el creixement vegetatiu i l'evolució real de la demanda, en funció de les obres de les unitats d'actuació urbanística que s'ha d'executar.  
Vist que Endesa Gas Distribución, SA, i Gas Natural Cegas, SA, reunixen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que en la data que és dictada la resolució, consta justificadament acreditada a esta Direcció General d'Energia per part Endesa Gas Distribución, SA, i Gas Natural Cegas, SA, les dades referides als punts següents:  
- La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al Pla d'Expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i de les distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix, d'acord amb les sol·licituds i la documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Vist el contingut de l'informe del Servici Territorial d'Energia d'Alacant, encarregat de la instrucció de l'expedient de sol·licitud.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V Distribució de combustibles gasosos per canalització, del títol IV Ordenació del subministrament de combustibles gasosos per canalització, de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE, del Parlament Europeu, i del Consell, de 26 de juny de 2003, sobre normes comunes per al mercat interior de gas natural.  
Atés que hi ha entre la totalitat de les sol·licituds presentades per a la construcció de la xarxa de distribució de gas natural al terme municipal de Pego, íntima connexió als efectes de la resolució, es procedix a l'acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma d'iniciació, podrà disposar l'acumulació amb altres amb les quals guarde identitat substancial o íntima connexió.  
Vist que les empreses Endesa Gas Distribución, SA, i Gas Natural Cegas, SA, han presentat davant del Servici Territorial d'Energia d'Alacant en dates respectives, 15/05/2007 i 23/07/2007, sol·licitud d'autorització administrativa per a la distribució en GLP en este municipi, els expedients de la qual estan identificats, respectivament, com a: CBDFCP/2007/6/03 i CBREDE/2007/31/03; i CBDFCP/2007/15/03 i CBREDE/2007/52/03, i hi ha entre estos i els que conformen este expedient, íntima connexió, als efectes de la resolució, es procedix a l'acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Vist que l'empresa Endesa Gas Distribución, SA, per mitjà d'escrit presentat davant d'esta Direcció General d'Energia en data 29 de desembre de 2009, manifesta que l'Ajuntament de Pego és favorable a l'inici del subministrament de gas canalitzat, de forma provisional, per mitjà d'un centre d'emmagatzemament de GLP, que s'ubicarà en terrenys de la Cooperativa Agrícola al c/ Benigànim del municipi i fins a la connexió definitiva.  
Atés que el punt de connexió del projecte de les instal·lacions de distribució de gas natural presentat per Endesa Gas Distribución, SA, per al municipi de Pego, es troba dins del projecte de gasificació Marina Alta Fase I (Alacant), sol·licitat per Endesa Gas Distribución, SA, al qual li ha sigut concedida la subvenció prevista en el marc de l'Orde de 9 d'abril de 2008, de la Conselleria d'Infraestructures i Transport, sobre selecció de projectes de gasificació prioritaris a la Comunitat Valenciana, l'article 5 de la qual disposa que, «es tindrà en compte el caràcter prioritari del projecte de gasificació seleccionat a l'empresa sol·licitant en virtut d'esta orde, als efectes de la posterior gasificació dels municipis vinculats al dit projecte de gasificació».  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, a la connexió a través d'antena de distribució a la xarxa de transport secundari per a la distribució de gas natural al municipi de Pego, a l'abast, la qualitat i les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar la resolució d'acord amb l'article 73.2 i l'article 3.3. d) de la Llei 34/1998, i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Únic  
La concurrència de peticionaris a l'autorització administrativa per a la gasificació del municipi de Pego, i denega la resta de sol·licituds que conformen i que han sigut acumulades a este expedient i igualment pel que fa als expedients de GLP, i atorgar a Endesa Gas Distribución, SA, l'autorització administrativa per a la construcció de la xarxa de distribució de gas natural a la localitat de Pego, a la província d'Alacant, i les característiques principals de la qual són:  
- Subjecte: Endesa Gas Distribución, SA.  
- Tipus de gas: gas natural.  
- Punt de connexió:  
· Solució provisional de subministrament:  
Centre per a emmagatzemament de GLP, amb pressió màxima d'eixida de 4 bar, la situació del qual està prevista al c/ Benigànim, en la zona est del municipi.  
Les instal·lacions que s'han d'establir es faran d'acord amb el projecte tècnic d'execució que cal presentar en el Servici Territorial d'Energia d'Alacant en el termini de tres mesos, comptador a partir de la data de la notificació d'esta resolució.  
Esta solució temporal tindrà una duració màxima de dos anys des de la notificació de la resolució. No obstant això, amb anterioritat a la finalització del dit termini, Endesa Gas Distribución, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
· Solució definitiva  
Amb l'antena a Pego del gasoducte de transport secundari Marina Alta Fase I, al terme municipal de Pego.  
Amb posterioritat a la dita connexió haurà de desmantellar-se el centre d'emmagatzemament de GLP, abans referit.  
- Armari de regulació i mesura (ARM).  
Rang de pressió APA/MPA(1) a pressió d'entrada màxima de 16 bar i d'eixida regulable entre 0,4 i 0,1 bar, que s'ha de situar en l'eixida de l'antena descrita.  
Es correspon amb el pla de la documentació complementària presentada en data 13/09/2006 per l'empresa autoritzada.  
- Traçat i característiques de les xarxes:  
Des de l'eixida de l'ARM, es distribuïx la xarxa bàsica amb pressió MPA(1), per mitjà de canonada de polietilé PE-100, d'alta densitat SDR 17,6 de diàmetres nominals 160 i 110 mm, i grossàries de 9,1 mm i 6,3 mm. Les longituds respectives són 1.163 m i 1.026 m, d'acord amb la documentació complementària presentada en data 13/09/2006, sobre el traçat de canalització de la xarxa de distribució proposada - pla núm. 2 de 2 -, en l'àmbit geogràfic del nucli urbà.  
La xarxa secundària deriva de la xarxa primària, abans definida, i està construïda amb canonada de polietilé PE-100, d'alta densitat SDR 17,6, amb diàmetre nominal de 110 mm i de grossària 6,3 mm, i és de mitjana densitat SDR 11 per als diàmetres respectius de 90 mm i 63 mm, que connectarà amb els futurs usuaris de la xarxa, d'acord amb l'augment vegetatiu i les successives sol·licituds demanades.  
Les canonades discorren, en condicions normals, a una profunditat de 0,60 m en les voreres, i és de 0,80 m en els casos en què es trobe un altre tipus de terrenys.  
- Zona geogràfica.  
Les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
- Pla d'Expansió.  
La fase I, que s'executarà en la primera anualitat des de la data d'aprovació del projecte de les instal·lacions, les quals es corresponen amb l'apartat de xarxes que queda reflectit, amb major detall, en la documentació complementària presentada en data 13/09/06, corresponent al traçat de canalització de la xarxa de distribució proposada - pla núm. 2 de 2.  
La fase II es correspon amb l'any segon i els successius i serà executada en funció de l'evolució real de la demanda dels consums, així com del creixement vegetatiu de les zones establides.  
- Pressupost del projecte presentat: 116.523,61 euros.  
Esta autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular d'esta constituirà en el termini d'un mes, a partir de la data de la notificació de la resolució una garantia per valor de 2.330,47 euros, import del dos per cent del pressupost de la instal·lació que figura en l'expedient de sol·licitud, que cal presentar en el Servici Territorial d'Energia d'Alacant, per a garantir el compliment de les seues obligacions, de conformitat amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial d'Alacant, de la Conselleria d'Economia, Hisenda i Ocupació, de conformitat amb l'Orde de 14 de febrer de 1986, i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de l'autorització una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la resolució.  
2. Endesa Gas Distribución, SA, complirà les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a l'ampliació de les instal·lacions de distribució, en particular referida a l'àmbit geogràfic de l'autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular de l'autorització disfrutarà, com a distribuïdor, dels drets que assenyala l'article 75 de la Llei 34/1998, de 7 octubre, del Sector d'Hidrocarburs.  
4. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.  
6. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
7. Esta autorització s'atorga sense perjuí de tercers i deixa fora de perill els drets particulars.  
8. Serà causa de revocació de l'autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
9. L'autorització entrarà en vigor l'endemà de la data de la notificació.  
10. Les instal·lacions que s'han de construir es faran d'acord amb el projecte tècnic d'execució que cal presentar en el Servici Territorial d'Energia d'Alacant en el termini de tres mesos, comptadors a partir de la data de la notificació de la resolució i, en tot cas es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat pel Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
11. En relació amb el projecte tècnic d'execució haurà de fer-se menció, d'acord amb les característiques que estan arreplegades en el resolc únic, de la situació urbanística i administrativa actualitzada de les àrees que comprenen cada una de les fases d'expansió, d'acord amb el vigent Pla General d'Ordenació Urbana, i en particular de les actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
(1) APA: 4 bar< P = 16 bar  
(1) MPB: 0,4 bar< P = 4 bar  
MPA: 0,05 bar < P = 0,4 bar  
(1) APA: 4 bar< P = 16 bar  
MPA: 0,05 bar < P = 0,4 bar  
València, 11 de gener de 2010.- El director general d'Energia: Antonio Cejalvo Lapeña.